Source: https://www.tax-fin-lex.si/Zbirke/SodnaPraksaList?nodeId=ce4f9895-29d4-45d4-b4c4-a2ec39b937f5
Timestamp: 2019-06-26 16:55:26+00:00

Document:
VSC sklep Cp 898/2007
VSC0001650
SPZ člen 34, 83, 83/1, 34, 83, 83/1.
motenje posesti - nesklepčnost tožbenega zahtevka
Postavljeni tožbeni zahtevek je nesklepčen saj bi z ugoditvijo tožbenemu zahtevku toženec izgubil pravico, da kot lastnik sosednje nepremičnine odstrani in si prilasti veje sosedovega drevesa, ki segajo v zračni prostor njegove nepremičnine in korenine, ki rastejo v njegovo nepremičnino, če ga motijo in če tega na njegov poziv ne stori lastnik sosednje nepremičnine.
VSC sklep Cp 919/2007
VSC0001703
ZZK-1 člen 100, 100/1, 100/2, 100/3, 133, 147, 148, 100, 100/1, 100/2, 100/3, 133, 147, 148.
vknjižba zastavne pravice - ovira za vpis - zaznamba prepovedi odtujitve in obremenitve - izbris zaznambe
ZZZK-1 ne daje zemljiškoknjižnemu sodišču podlage za izbris zaznambe prepovedi odtujitve in obremenitve po uradni dolžnosti zaradi poteka veljavnosti začasne odredbe, na podlagi katere je bila prepoved odtujitve in obremenitve zaznamovana.
VSC sklep I Cp 414/2007
VSC0001642
ZIZ člen 38, 38/7, 38/8, 38, 38/7, 38/8.
izvršilni stroški - zahteva za povrnitev - pravočasnost
Določba o roku za postavitev zahtevka za povrnitev nadaljnjih izvršilnih stroškov, ki nastanejo med izvršilnim postopkom, terja upnikovo aktivnost pri spremljanju izvršilnega postopka in ga zavezuje, da takoj, ko stroški nastanejo in je znana njihova višina, zahteva njihovo povrnitev. Pri razlagi pomena tega subjektivnega roka za vložitev zahteve za povrnitev stroškov (takoj, ko nastanejo in je znana njihova višina) pa je treba upoštevati tudi konkretne okoliščine primera, ekonomičnost postopka in racionalnost postopanja, saj mora sodišče o stroških postopka odločiti v osmih dneh po prejemu zahteve.
VSC sodba Cp 1624/2006
VSC0001651
ZPP člen 212, 212. OZ člen 153, 153/3, 159, 153, 153/3, 159.
zdrs snega - odgovornost lastnika stavbe
Odgovornost imetnika stavbe za zdrs snega se presoja po pravilih o objektivni odškodninski odgovornosti.
VSC sodba Cp 1595/2006
VSC0001702
ZOR člen 148, 148/1, 148/2, 262, 262/1, 148, 148/1, 148/2, 262, 262/1.
pogodbeno razmerje - obveznost pogodbenih strank
Ker sporna pogodba ni bila razveljavljena veže pogodbene stranke in njihove univerzalne pravne naslednike, da jo izpolnijo.
VSC sklep Cp 675/2007
VSC0001680
ZTLR člen 31, 31.
pridobitev lastninske pravice od nelastnika - dobra vera
Če stranka kupi stvar od nelastnika v okviru njegove poslovne dejavnosti le navidezno, potem ni ravnala v dobri veri.
VSC sodba Cp 1653/2006
VSC0001656
ZOR člen 103, 103.
ničnost - navadna izročilna pogodba - tvegana pogodba
Bistvo tveganih pogodb je v tem, da pogodbeniki sprejmejo riziko glede obsega in trajanja pogodbenih obveznosti.
VSC sklep Cp 1702/2006
VSC0001657
ZPP člen 208, 208/2, 329, 329/3, 208, 208/2, 329, 329/3.
nadaljevanje postopka - prekinitev postopka - predhodno vprašanje
Sodišče lahko svojo odločitev o tem, da bo čakalo na rešitev predhodnega vprašanja naknadno spremeni, če nastopijo nove okoliščine ali celo, če situacijo drugače oceni.
VSC sklep I Ip 552/2007
VSC0001667
ZIZ člen 200, 200b/1, 200b/2, 208, 200, 200b/1, 200b/2, 208.
domik - z upnikom povezana oseba
Sodišče prve stopnje ni imelo podlage v ZIZ za izdajo sklepa o zavrnitvi izjave dolžnika, da nasprotuje izjavi ponudnika, da ni z upnikom povezana oseba. O resničnosti izjave odloči sodišče v sklepu o poplačilu.
VSC sklep Cp 560/2007
VSC0001694
vrnitev v prejšnje stanje - predpostavka
Predpostavka za odločanje o zahtevi za vrnitev v prejšnje stanje je opravičljiva zamuda pravnega dejanja, ki se je pripetila stranki. Zato strank ne more uveljaviti kot razloga za vrnitev v prejšnje stanje napak, za katere trdi, da jih je zagrešilo sodišče prve stopnje, to je neizkazana oz. nepravilna vročitev.
VSC sklep I Ip 769/2007
VSC0001666
ZZZDR člen 5a, 5a. ZIZ člen 55, 55.
izročitev otroka - izvršilni naslov - korist otroka
Sodišče prve stopnje je pravilno zavrnilo dolžničin ugovor zoper sklep o izvršbi, ker dolžnica ni izkazala nobenega od razlogov iz 55. člena ZIZ in ker je ugotovilo, da otrok ne odklanja varstva in vzgoje očeta.
VSL sklep I Cpg 684/2007
VSL07620
ZPP člen 19, 19/3, 21, 19, 19/3, 21.
izbira vrste postopka
Pri izbiri vrste postopka sodišče ni vezano na izbiro strank, zato za ustavitev postopka po 21. členu ZPP ne zadošča zgolj dejstvo, da je podala predlog za nadaljevanje postopka po pravilih nepravdnega postopka pravdnemu sodišču tožeča stranka.
VSK sklep I Cp 1263/2006
VSK03157
ZZK-1 člen 84, 85, 161, 84, 85, 161.
zaznamba spora – izbris
Okoliščina, da predlagatelja takrat, ko je prvostopenjsko sodišče odločalo o predlogu za izbris zaznambe, še nista predlagala vknjižbe pridobitve lastninske pravice, ne preprečuje, da predlagata izbris zaznambe, katero sta pred tem zaradi zavarovanja pravice, ki sta jo uveljavljala v pravdi, predlagala prav onadva. Določila Zakona o zemljiški knjigi takega izbrisa zaznambe na predlog tistih, v korist katerih je bila zaznamba vpisana, ne preprečujejo.
VSK sodba I Cp 1169/2006
VSK0003430
ZOZP člen 7, 7/7, 7, 7/7.
plačilo odškodnine - regresni zahtevek
Znesek predstavlja seštevek glavnice in obračunanih zakonskih zamudnih obresti, ker zavarovalnica regresnega zahtevka zavodu ni plačala pravočasno. Take zamude pri izpolnitvi svoje obveznosti pa zavarovalnica ne more prevaliti v breme oškodovanca, saj je od njega uveljavljala zahtevek šele julija 2002. V času škodnega dogodka, je večina zavarovalnic omejila višino regresa na vsoto 12-ih povprečnih mesečnih plač, kar je dodatni razlog, ki kaže na zavedanje zavarovalnice na namen zavarovanja odgovornosti. Tu ne gre le za varstvo oškodovanca, ki je nedvomno v ospredju, temveč v določeni meri tudi za zavarovanje premoženja osebe, ki škodo v prometu povzroči.
VSC sklep I Ip 762/2007
VSC0001641
ZIZ člen 272, 273, 272, 273.
regulacijska začasna odredba - pogoji za izdajo začasne odredbe
Vsebina regulacijske začasne odredbe tj. ravnanje, ki se dolžniku nalaga z začasno odredbo, mora biti v povezavi z nedenarno terjatvijo, za katero je upnik verjetno izkazal, da obstoji ali da mu bo nastala. Ker je upnik zatrjeval in napovedoval le uveljavljanje zahtevka zoper dolžnika iz naslova sporne meje, ne pa tudi iz naslova škode na njegovih nepremičninah, je začasna odredba v delu, s katerim je bila dolžniku naložena obveznost zagotoviti namestitev prometnih znakov za prepoved vožnje tovornih vozil težjih od 7 ton in za primer neizpolnitve le-te izrečena denarna kazen, bila pravilno razveljavljena. Z naložitvijo takšne obveznosti dolžniku namreč ni mogoče doseči namena začasne odredbe, ki je v zavarovanju bodoče nedenarne terjatve upnika, kot jo je zatrjeval upnik v predlogu za zavarovanje z začasno odredbo.
VSC sodba Cp 378/2007
VSC0001695
ZTLR člen 49, 49/1, 58, 58/1, 49, 49/1, 58, 58/1.
služnostna pravica - prenehanje služnostne pravice
Služnostno pravico vožnje kot stvarno pravico vsebinsko opredeljuje kultura gospodujočega zemljišča, v korist katerega je bila ustanovljena.
VSC sklep Cp 756/2007
VSC0001692
ZTLR člen 33, 33. ZPP člen 190, 190.
lastninska pravica - odtujitev stvari med pravdo
Dejstvo, da se nepremičnina med postopkom odtuji, ni razlog za zavrnitev tožbenega zahtevka na izročitev nepremičnine.
VSC sodba Cp 1808/2006
VSC0001663
ZGD člen 580, 580/1, 580/2, 580/6, 580, 580/1, 580/2, 580/6.
odgovornost družbenika - izbris družbe iz sodnega registra po zfppod - pasivni družbenik
Dejstvo, da je bil (drugo) toženec v času od meseca julija 1993 do 31.12.1994, ki ga je ZGD nalagal družbam za uskladitev z ZGD skupaj s tretjetožencem družbenik družbe, ki je aktivno izvrševal družbeniška upravičenja kljub temu,da je bil sicer direktor družbe tretjetoženec, saj je imel neomejena pooblastila za zastopanje družbe, 14.3.1995 pa iz družbe tudi ni izstopil iz razlogov, ki bi bili povezani z nasprotovanjem njegovim aktivnostim za morebitno usklajevanje z ZGD, potrjuje zaključek, da drugotoženec položaja "pasivnega družbenika", kot tega opredeljuje ustavno sodišče, ni uspel dokazati, zato pa se odgovornosti po čl. 580/6 ZGD tudi ne razbremeniti.
VSC sklep I Cp 1582/2006
VSC0001673
Pravilnik o tarifi za plačilo dela izvršiteljev in o povračilu stroškov v zvezi z njihovim delom člen tarifna številka 1, 2.
plačilo izvršitelju - neizveden rubež
Če je rubež neizveden iz razlogov, ki so na strani dolžnika, upnika ali 3. osebe, je izvršitelj upravičen do poplačila v višini 25 % plačila po tar. št. 1 Pravilnika o tarifi za plačilo dela izvršitelja in o povračilu stroškov v zvezi z njihovim delom.
VSL sodba I Cpg 495/2007
VSL0006640
ZPPSL člen 117, 121, 121/1, 117, 121, 121/1.
odstop od pogodbe v stečajnem postopku - odstop stečajnega upravitelja od pogodbe - pobot terjatev
Odstop od pogodbe ima enake učinke kot razveza pogodbe, torej učinkuje za nazaj, zato morata obe pogodbeni stranki druga drugi vrniti, kar sta na podlagi pogodbe prejeli. V tem primeru nastopijo posledice iz 117. člena ZPPSL, kar pomeni, da se nasprotni kondikcijski terjatvi pobotata. Če pa obstoji izjava kondikcijske terjatve ene stranke, ta lahko zahteva od druge pogodbene stranke, da ji jo povrne.

References: sodišče 

Sodišče 

Sodišče 
 sodišče 
 sodišče 

Sodišče 
 sodišče 
 sodišče